Na temelju  članka 12. stavka 1. Odluke o gospodarenju imovinom u vlasništvu Općine Trnovec Bartolovečki (“Službeni vjesnik Varaždinske županije” broj 79/19.) i točke IV. Odluke  o raspisivanju javnog natječaja za prodaju nekretnina („Službeni vjesnik Varaždinske županije“ broj 90/22) općinska načelnica Općine Trnovec Bartolovečki, objavljuje
JAVNI POZIV

za prikupljanje ponuda  radi prodaje nekretnine na području Općine Trnovec Bartolovečki
I. PODACI O OPĆINI 

Naziv: Općina Trnovec Bartolovečki
Adresa sjedište: Trnovec, Bartolovečka ulica 76

                            42202 Bartolovečki  Trnovec

Telefon: 042/ 683-060, 042/ 684-040

Fax:        042/683-911

Račun proračuna: HR65 2360 0001 8462 0000 6 Zagrebačka banka d.d.

E-mail: pisarnica@trnovec-bartolovecki.hr  
OIB 06955881275   Matični broj 02697599

Služba i osoba za kontakt: Jedinstveni upravni odjel Općine

                                              Dejan Roško
II. PREDMET JAVNOG POZIVA
Predmet javnog poziva je prodaja nekretnine na području Općine Trnovec Bartolovečki  (k.o. Šemovec) u vlasništvu Općine Trnovec Bartolovečki  nalazeće na području naselja Šemovec, a označene kao 

· k.č.br. 737 k.o. Šemovec, upisane u zk.ul.br. 4228, ŠEMOVEC ukupne površine 3961 m2   
KUĆA I GOSPODARSKE ZGRADE  površine 172 m2,

VOĆNJAK površine 2489 m2,

DVORIŠTE površine 500 m2,

ŠUMA površine 400 m2,

ORANICA površine 400 m2
III. POČETNA KUPOPRODAJNA CIJENA I UVJETI PLAĆANJA
Početna kupoprodajna cijena nekretnine iz točke II. ovog Javnog poziva iznosi 34.200,00 EUR (slovima: tridesetčetiritisućedvjesto eura i nula centi), a sastoji se od stambene i pomoćne zgrade i pripadajućeg zemljišta, a određena je na način propisan člankom 13. Odluke o gospodarenju imovinom u vlasništvu Općine Trnovec Bartolovečki (“Službeni vjesnik Varaždinske županije” broj 79/19.) (dalje u tekstu: Odluka).

Obveza plaćanja kupoprodajne cijene određena je u rokovima i na način propisan člankom 14. Odluke.

IV. MOGUĆNOST UVIDA 
Uvid u dokumentaciju kao i razgledavanja nekretnine potrebno je najaviti se u Jedinstvenom upravnom odjelu u sjedištu Općine Trnovec Bartolovečki u Trnovcu, Bartolovečka ulica 76 svakog radnog dana od  9,00 – 14,00 sati na  telefon: 042/ 683-060 ili na mail pisarnica@trnovec-bartolovecki.hr .
V. UPLATA  JAMČEVINE 

Podnositelj ponude dužan je prije podnošenje iste uplatiti jamčevinu kao jamstvo za ozbiljnost ponude koja iznosi 10% od ukupne kupoprodajne cijene na poslovni račun Općine otvoren u Zagrebačkoj banci IBAN: HR65 2360 0001 8462 0000 6, s pozivom na broj model HR68 7757-OIB uplatitelja.
U slučaju odabira ponude kao najpovoljnije ponude  uplaćeni iznos jamčevine uračunava se u iznos kupoprodajne cijene, a u slučaju ne odabira ponude isti iznos se vraća ponuditelju na račun otvoren pri njegovoj poslovnoj banci u roku od 15 dana od okončanja postupka prodaje nekretnina.

U slučaju odabira ponude kao najpovoljnije ponude i odustanka ponuditelja od ponude, ponuditelj gubi pravo na povrat uplaćene jamčevine.

VI. SADRŽAJ PONUDE
Pisana ponuda iskazana je na obrascu koji se nalazi na mrežnoj stranici Općine Trnovec Bartolovečki http://www.trnovec-bartolovecki.hr/, a sadrži podatke propisane člankom 18. stavkom 4. Odluke. 
VII. DOKUMENTACIJA KOJA SE PRILAŽE PONUDI
Uz pisanu ponudu ponuditelj je obvezan priložiti:

· fizičke osobe dokaz o prebivalištu, a obrtnici dokaz o sjedištu obrta (preslik osobne iskaznice, preslik obrtnice),

            -    pravne osobe dokaz o sjedištu (izvod iz registra trgovačkog suda ili izvod iz drugog    javnog registra),

· dokaz o uplaćenoj jamčevini, te

· drugi dokaz o ispunjavanju uvjeta
VIII. ROK ZA DOSTAVU PONUDA
Rok za dostavu ponude je 15 dana računajući od prvog slijedećeg dana od dana objave ovog poziva u lokalnom tisku.

U slučaju da se nekretnina  ne proda u roku određenom u prethodnom stavku, pod istim uvjetima se i nadalje prodaje, a ponude se mogu dostaviti do  svakog 10.-tog u  mjesecu  u 2026. godini do 13:00 sati, a otvaranje istih izvršiti će se 12. –tog dana u tom mjesecu  u 18:00 sati.
U slučaju da je 12. dan u mjesecu  neradni dan, otvaranje ponuda izvršiti će se slijedećeg prvog radnog dana u 18:00 sati.
Ukoliko se nekretnina ne proda u 2026. godini javni poziv važi do izvršene prodaje.
IX. DOSTAVA PONUDE

Ponuda se podnosi  u pismenom obliku predajom neposredno u pisarnici Jedinstvenog upravnog odjela Općine Trnovec Bartolovečki u sjedištu Općine u Trnovcu, Bartolovečka ulica 76, ili  poštom preporučeno u zatvorenoj omotnici na adresu: 
Općina Trnovec Bartolovečki
Komisija za prodaju nekretnina
Trnovec, Bartolovečka ulica 76

42 202 Trnovec B.
„Ne otvarati – ponuda za javni poziv o prodaji građevinskog zemljišta” 
X. OTVARANJE I ODABIR  PONUDA

1. Otvaranje ponuda

Prvo javno otvaranje ponuda provest će Komisija za prodaju  nekretnina  u sjedištu Općine Trnovec Bartolovečki, Trnovec, Bartolovečka ulica 76 po proteku roka za dostavu ponuda. 
Ponude zaprimljene po proteku roka za podnošenje ponude koje se otvaraju, otvoriti će sukladno točki VIII. ovog javnog poziva.

2. Kriterij za odabir najpovoljnije ponude
Najpovoljnija ponuda je ponuda ponuditelja koji je ponudio najviši iznos kupoprodajne cijene.
Prvenstveno pravo osigurava se osobama koje isto ostvaruju po posebnom zakonu uz uvjet da:

- prilikom sudjelovanja  u postupku prihvate uvjet najpovoljnije ponude, te

- dokažu odgovarajući status priznat odredbama posebnog zakona.

U slučaju da dva ili više ponuditelja daju istu ponudu za istu nekretninu najpovoljnija ponuda utvrđuje se usmenim nadmetanjem između tih ponuditelja, a ako je prispjela samo jedna ponuda za prodaju nekretnina ista nekretnina prodaje se tom ponuditelju.

3. Odabir najpovoljnije ponude

Po provedbi postupka otvaranja i razmatranja prispjelih ponuda od strane Komisije za prodaju nekretnina Odluku o prodaji nekretnina koja je predmet ovog Javnog poziva donosi Općinsko vijeće Općine Trnovec Bartolovečki.
Protiv Odluke o prodaji nekretnina Općinskog vijeća nije dopuštena žalba, ali se može pokrenuti upravni spor.

4.Zaključenje Kupoprodajnog ugovora
Na temelju konačne Odluke o prodaji nekretnina  Općinskog vijeća, općinska načelnica zaključuje kupoprodajni ugovor s ponuditeljem čija je ponuda utvrđena kao najpovoljnija ponuda. 
Podnositelj najpovoljnije ponude dužan je uplatiti na poslovni račun Općine cjelokupni iznos kupoprodajne cijene ili prvi obrok u slučaju obročnog plaćanja u roku utvrđenom ugovorom. 

Podnositelj najpovoljnije ponude, odnosno kupac nekretnine stječe pravo vlasništva na nekretnini uknjižbom istog prava u zemljišnoj knjizi nakon izvršene uplate u ugovorenom roku cjelokupnog iznosa kupoprodajne cijene na poslovni račun Općine, a u slučaju obročnog otplaćivanja kupoprodajne cijene nakon uplate prvog obroka uz zasnivanje založnog prava u korist Općine kao vjerovnika, a u visini neotplaćenog iznosa kupoprodajne cijene.
U slučaju obročnog otplaćivanja kupoprodajne cijene podnositelj najpovoljnije ponude odnosno kupac nekretnine umjesto zasnivanja založnog prava na nekretnini u korist Općine može se ugovorno obvezati da prije uknjižbe prava vlasništva na nekretnini dostavi Općini instrument osiguranja novčane tražbine u obliku bjanko zadužnice na iznos neotplaćenog iznosa kupoprodajne cijene potvrđene da ista odgovara po svom sadržaju propisima o sadržaju javnobilježničkog akta i da navedena privatna isprava ima snagu ovršnog javnobilježničkog akta.
KLASA: 940-01/24-01/29                                               
URBROJ: 2186-29-03-26-11                                       

Trnovec, 25. rujan 2026.

         Verica Vitković

